ขอออกตัวก่อนค่ะว่าชอบขนมร้านนี้ที่สุด ชอบออกนอกหน้าเลยก็ว่าได้555 เพราะรสชาติและปริมาณที่ให้รวมถึงราคา พอใจสุดๆไปเลย สาขานี้ก็น่ารักค่ะ จะมีขนมให้ลองชิมก่อนซื้อด้วย

-- บรรยากาศ --
แอบวุ่นวายหน้าร้านค่ะ เพราะให้ชิมฟรีนี่แหละ55 แย่งกันจังเลย ที่นั่งเหมือนจะมี 4-5 โต๊ะ เน้นซื้อกลับมากกว่าค่ะ

-- ขนม --
วันนี้ของ่ายๆเหมือนทุกครั้งคือ เอแคลร์ไส้ชาเขียว 40 บาท โอ่ย กลับบ้านกินยังฟินเลยค่ะ ไส้เน้นๆ รสเข้มไม่หวานมากเกินไป คุณภาพไม่เปลี่ยน เลิฟที่สุด????????